**ELŐTERJESZTÉS**

**Szombathely Megyei Jogú Város Közgyűlésének**

**Oktatási és Szociális Bizottsága**

**2016. április 19-i ülésére**

**Általános iskolák, gimnáziumok, kollégiumok informatikai fejlesztése 2016 évben**

Tisztelt Bizottság!

Szombathely Megyei Jogú Város Közgyűlésének Oktatási és Szociális Bizottsága, 2015. január 28-i ülésén elfogadta az érintett általános iskolák és gimnáziumok informatikai laborok kialakítására tett javaslatot, mely tükrében a 2015. évi fejlesztések meg is valósultak. A 2016. évben a javaslat alapján, 5 helyszínen valósulhat meg az informatikai laborok fejlesztése. 2016. évben kormányzati intézkedések eredményeként a Klebelsberg Intézményfenntartó Központ Szombathelyi Tankerületének koordinálásával a TIOP-1.1.1.A-15/1-2015-0001 projekt keretében az intézményekben 404 db számítógép, 206 db monitor, 13 db szerver, valamint aktív hálózati eszközök beszerzésére került sor. A fejlesztés eredményeként nagymértékben javult az intézmények informatikai ellátottsága, amelyet figyelembe véve az érintett intézményekkel, a Szombathelyi Köznevelési Gamesz-al, valamint a Klebelsberg Intézményfenntartó Központ Szombathelyi Tankerületével egyeztetve a laborfejlesztések mellett az ügyviteli, működési informatikai feltételek szakmai felülvizsgálatát is elvégeztük.

Szombathely Megyei Jogú Város Közgyűlésének Oktatási és Szociális Bizottsága 10/2015. (I.28.) számú határozata alapján 2016-ban tehát az alábbi intézményekben lesz informatikai oktatási laborok kialakítva:

* Gothard Jenő Általános Iskola,
* Nyitra Utcai Általános Iskola,
* Szombathelyi Zrínyi Ilona Általános Iskola,
* Dési Huber István Általános Iskola,
* Szombathelyi Váci Mihály Általános Iskola és Alapfokú Művészeti Iskola,

Ezeken a helyszíneken is a TIOP-1.1.1.A-15/1-2015-0001 projekt keretében is történtek fejlesztések, azonban a felméréseket alapul véve szükséges a meglévő informatikai eszközök cseréje és újak beszerzése (notebook, monitor, stb.), valamint indokolttá vált a belső hálózat továbbfejlesztése a zavartalan oktatási feladatok ellátása érdekében.

Az 5 intézményben az alábbi informatikai eszköz beszerzést javasoljuk 2016-ban:

1. **Gothard Jenő Általános Iskola**

* 14 db notebook
* 12 db 24”-os monitor
* 1 db nagy teljesítményű hálózati multifunkciós fénymásoló

1. **Oladi Általános Iskola, Középiskola és Szakiskola Nyitra Utcai Általános Iskolája**

* 12 db notebook
* 5 db számítógép
* 1 db színes tintasugaras nyomtató
* 1 db multifunkciós laser nyomtató
* 9 db 24”-os monitor
* 1 db nagy teljesítményű hálózati multifunkciós nyomtató-fénymásoló

1. **Szombathelyi Zrínyi Ilona Általános Iskola**

* 15 db notebook
* 14 db 24”-os monitor
* 1 db nagy teljesítményű hálózati multifunkciós nyomtató-fénymásoló

1. **Dési Huber István Általános Iskola**

* 15 db notebook
* 13 db 24”-os monitor
* 1 db nagy teljesítményű hálózati multifunkciós nyomtató-fénymásoló

1. **Szombathelyi Váci Mihály Általános Iskola és Alapfokú Művészeti Iskola**

* 15 db notebook
* 13 db 24”-os monitor
* 1 db nagy teljesítményű hálózati multifunkciós nyomtató-fénymásoló

Az oktatási laborok és hálózatfejlesztések mellett nagyon fontos az érintett intézmények mindennapi ügyviteli munkájának korszerű informatikai eszközökkel történő támogatása, ezért Szombathely Megyei Jogú Város Közgyűlése a 2016. évi költségvetésében 12 000 e Ft összegben biztosít forrást. Az intézmények informatikai alapinfrastruktúrájának (számítógép, monitor) fejlesztése mellett nagyon fontos a perifériák további bővítése, ugyanis a mindennapi feladatellátásuk során jelentős mennyiségű nyomtatási, fénymásolási, szkennelési munkát végeznek, amely az ügyviteli feladatokon kívül az oktatási feladatokat is szolgálja és ennek akadálytalan biztosítása érdekében elengedhetetlen a korszerű hálózati multifunkciós eszközök beszerzése.

A fentiek tükrében a fejlesztést az egyes intézményekre vonatkoztatva az alábbiak szerint javasoljuk.

1. **Szombathelyi Bartók Béla Zenei Alapfokú Művészeti Iskola**

* 5 db számítógép
* 5 db 24”-os monitor
* 2 db scanner
* 1 db nagy teljesítményű hálózati multifunkciós nyomtató-fénymásoló

1. **Szombathelyi Bercsényi Miklós Általános Iskola**

* 6 db notebook
* 4 db 22”-os monitor

1. **Szombathelyi Derkovits Gyula Általános Iskola**

* 4 db notebook
* 5 db 24”-os monitor
* 1 db nagy teljesítményű hálózati multifunkciós nyomtató-fénymásoló

1. **Horváth Boldizsár Kollégium**

* 5 db notebook
* 1 db projektor (hordozható)
* 1 db színes tintasugaras nyomtató

1. **Szombathelyi Kanizsai Dorottya Gimnázium**

* 3 db notebook
* 1 db színes tintasugaras nyomtató
* 12 db 24”-os monitor
* 1 db hálózati nyomtató-fénymásoló

1. **Szombathelyi Nagy Lajos Gimnázium**

* 5 db notebook
* 1 db projektor (hordozható)
* 1 db színes tintasugaras nyomtató
* 1 db multifunkciós lézer nyomtató

1. **Szombathelyi Neumann János Általános Iskola**

* 6 db notebook
* 1 db számítógép
* 1 db 24”-os monitor
* 1 db hálózati nyomtató-fénymásoló

1. **Oladi Általános Iskola**

* 4 db notebook
* 10 db 24”-os monitor
* 1 db hálózati nyomtató-fénymásoló
* 1 db nagy teljesítményű hálózati multifunkciós nyomtató-fénymásoló

1. **Paragvári Utcai Általános Iskola**

* 5 db notebook
* 1 db projektor (hordozható)
* 1 db hálózati nyomtató-fénymásoló

1. **Aranyhíd Nevelési-Oktatási Integrációs Központ**

* 1 db hálózati nyomtató-fénymásoló

A fentiekben felsorolt intézményekben a felmérések alapján szükségesnek tarjuk a hálózati környezet fejlesztését, melyre a 2016. évben a rendelkezésre álló forrásokból összesen 3 600 e Ft-ot kívánunk felhasználni.

Kérem a Tisztelt Bizottságot, hogy az előterjesztés megtárgyalni, és a javaslatot elfogadni szíveskedjenek.

Szombathely, 2016. április „ „

Tisztelettel:

**Keringer Zsolt**

osztályvezető

**HATÁROZATI JAVASLAT**

**………/2016. (IV.19.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága az előterjesztésben foglaltakat megtárgyalta és SZMJV Önkormányzata által működtetett, illetve működtetési kötelezettséggel érintett általános iskolákban és gimnáziumokban az informatikai eszközök beszerzését az előterjesztésben meghatározott módon támogatja.

**Felelős:** Koczka Tibor, alpolgármester

Molnár Miklós alpolgármester

Illés Károly alpolgármester

Rettegi Attila, a Bizottság elnöke

(A végrehajtás előkészítéséért:

Keringer Zsolt, az Informatikai, Minőségügyi és Gondnoksági Kabinet osztályvezetője,

Dr. Bencsics Enikő, Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** 2016. augusztus 31.